ไฟแนนซ์
...มหกรรมกีฬาสีของธนาคารออมสิน เมื่อวันที่ 20 ธ.ค.ที่ผ่านมา มีทั้ง ผอ.ธนาคารออมสินคนใหม่ ชาติชาย พยุหนาวีชัย, อดีต ผอ.ออมสิน วรวิทย์ ชัยลิป มนตรี อยู่ฝ่ายเดียวกัน ส่วน รักษาการ ผอ.และรอง ผอ.ออมสิน ธัชพล กาญจนกูล อยู่คนละสี ลงเตะบอลกระชับมิตร โดยมีเสียงเชียร์กระหึ่มจากพนักงานที่มาร่วมงาน
29 ต.ค. 2565

...มหกรรมกีฬาสีของธนาคารออมสิน เมื่อวันที่ 20 ธ.ค.ที่ผ่านมา มีทั้ง ผอ.ธนาคารออมสินคนใหม่ ชาติชาย พยุหนาวีชัย, อดีต ผอ.ออมสิน วรวิทย์ ชัยลิป มนตรี อยู่ฝ่ายเดียวกัน ส่วน รักษาการ ผอ.และรอง ผอ.ออมสิน ธัชพล กาญจนกูล อยู่คนละสี ลงเตะบอลกระชับมิตร โดยมีเสียงเชียร์กระหึ่มจากพนักงานที่มาร่วมงาน
ช่วงเช้าและบ่ายยังเล่นกีฬาสีเพื่อสร้างความสามัคคีอยู่เลย แต่พอดึกหน่อย มีมือดีเอาป้ายไปติดที่เกาะกลางถนนหน้าธนาคาร ด่าประธานกรรมการแบงก์ ดร.อู้-สมชัย สัจจพงษ์ อธิบดีกรมสรรพสามิต ว่าห่วย ไปเลือกเอาคนนอกมานั่งเป็น ผอ.แบงก์ออมสินได้ยังไง ช่วงเช้าวันอาทิตย์ รปภ.แบงก์มาเห็นก็รีบปลดป้ายออก
...มือดีจะเป็นใคร มาจากไหนไม่รู้ แต่ถ้าเล่นอย่างนี้กันไม่เลิก คงจะหาคนดีมาบริหารธนาคารรัฐที่ใหญ่ที่สุดแห่งนี้ได้ยาก อยากจะให้ธนาคารเสียหายหรือไงก็ไม่ทราบ คนอยากมานั่งตำแหน่งนี้บางคนรักชาติจนปากมัน คิดแต่จะมากอบโกยมากกว่าคิดจะมาทำเพื่อส่วนรวม งานนี้ฝีมือใครคิดว่าคงเดาได้ไม่ยาก เพราะเป้าหมายไม่ใช่ ดร.อู้ แต่คือ พี่บู้ ชาติชาย ต่างหาก
...ทนกระแสฟุตบอลฟีเวอร์ไม่ไหว ธนาคารกรุงเทพโดดลงไปเป็นพันธมิตรกับสโมสรฟุตบอลเชลซี เจ้าของฉายาสิงโตน้ำเงินคราม ในวันที่ 24 ธ.ค.นี้ จะใช้ลานด้านหน้าอาคารสำนักงานใหญ่ของธนาคาร แถลงความร่วมมือระหว่างกัน ภายใต้แนวคิด “One Team One Spirit” หรือ “เชลซีทำได้ คนไทยทำได้” เพื่อมอบสิทธิประโยชน์มากมายให้กับแฟนบอลชาวไทย
...งานนี้ ดร.ทวีลาภ ฤทธาภิรมย์ กรรมการผู้ช่วยผู้จัดการใหญ่ จะควง 2 ผู้ช่วยกรรมการผู้จัดการ โชค ณ ระนอง และ พจณี คงคาลัย มาแถลงร่วมกับ เอเดียน นิว กรรมการผู้จัดการประจำภูมิภาคเอเชียแปซิฟิก สโมสรฟุตบอลเชลซี
...ธนาคารที่เข้าไปสนับสนุนฟุตบอลในลีกอังกฤษ มีสแตนดาร์ดชาร์เตอร์ด เป็นสปอนเซอร์ของลิเวอร์พูล แบงก์กรุงศรีอยุธยาสนับสนุนสโมสรแมนเชสเตอร์ ยูไนเต็ด